 Wararkii ugu dambeeyay ee Wargeyska Waaheen degmada Xarshin ka helay ayaa sheegay in Sarkaalka wata ciidamada Federaalka ee Xarshin la keenay doraad ka dib markii tuulada Cilmi Xirsi uu dagaal ku dhex maray dadka deegaanka iyo Liyuu booliska, ay shalay isku dhaceen Madaxa amniga Kililka Somalida Itoobiya Ina Goole oo doonayey inuu gaadiid iyo ciidamo faro badan oo Liyuu boolis ah keeno deegaanadii ay hore dadka ugu xasuuqeen, balse waxa la xaqiijiyey in Sarkaalka Fedaraalka ka socday uu u sheegay in dawlada Fedaraalku la wareegtay amaanka dhulkaasi, sidaa daraadeedna aanu iman karin, iyadda oo la tilmaamay in Sarkaalkani u sheegay in ciidamadiisu la dagaalami doonaan ciidanka uu Jigjiga ka soo abaabulay haddii ay degmada Xarshin iyo deegaanada hoos yimaada cagaha soo dhigaan. 